يتوقع ان يقدم اليوم بالمحكمة الابتدائية بعين السبع 12 شخص بسباب خرق حالة الطوارئ الصحية. وفق مصدر ل”كود” فهادو تشدو فڤيلا بريزيدانش انافي فبطريق ازمور فكازا. هادو كانو فشي فيلا ديال شي حد اسمو حمزة. ش. الجيران فهاد الاقامة تشكاو من سهرات سابقة وما داها فيهم حد. دارو شكاية جماعية عاد تحركو. باش جاو لقاوها نايضة. 12 شخص ملايري منهم شي وحدة مرفحة بزاف اسمها حنان وفيها خو مالك ريسطو معروف فكازا... هادو تقدمو اليوم بعد ما تحطو فالحراسة النظرية البارح الجمعة. كاينين مرفحين ما كيتسوقوش للدولة بحال هادو. تحداوها وتحداو كلشي لايام. دابا جابوها فريوسهم 
ملايرية فكازا قالو للدولة طز فيك ودارو ما بغاو وجابوها فريوسهم. تقدمو اليوم بعد ما تحداو كلشي